Vilniaus Broniaus Jonušo muzikos mokykla Pasiruošimo atestacijai tvarka

## Etapas

* 1. Mokytojas, norintis atestuotis, teikia prašymą atestacinės komisijos sekretoriui iki lapkričio 1 d.
	2. Metodinėse grupėse (lapkričio mėn.) svarstoma pedagogų, norinčių atestuotis siekiamai kvalifikacinei kategorijai, kandidatūra. Posėdžio metu kandidatas teikia svarstymui pastarųjų metų savo veiklos pasiekimus (paruošiama prezentacija, dalinis aplankas ir kiti būdai). Vertinama pagal nustatytus kriterijus kiekvienai kvalifikacinei kategorijai (kriterijai pridėti Pasiruošimo atestacijai tvarkoje).
	3. Mokyklos Metodinėje taryboje (gruodžio mėn.) svarstoma pedagogų, norinčių atestuotis siekiamai kvalifikacinei kategorijai, kandidatūra. Posėdžio metu kandidatas teikia svarstymui pastarųjų metų savo veiklos pasiekimus (paruošiama prezentacija, dalinis veiklos aplankas ir kiti būdai). Vertinama pagal nustatytus kriterijus kiekvienai kvalifikacinei kategorijai (kriterijai pridėti Pasiruošimo atestacijai tvarkoje).
	4. Metodinės grupės pirmininkas ir Metodinės tarybos pirmininkas Mokyklos atestacinei komisijai teikia rekomendacijas (protokolo išrašą) dėl norinčio atestuotis pedagogo, įtraukti ar neįtraukti į mokyklos perspektyvinę atestacijos programą, kuri sudaroma prieš trejus metus (slenkamuoju principu).

## etapas

5. Besiatestuojantis pedagogas įtraukiamas į mokyklos atestacijos perspektyvinę programą. Direktoriaus įsakymu (prieš metus iki atestacijos) jam paskiriamas pedagogas - mentorius (turintis aukštesnę kvalifikacinę kategoriją nei besiatestuojantysis), teikiantis metodinę ir konsultacinę pagalbą. Mentorystė trunka iki atestacijos pabaigos.

## etapas

* 1. Prieš pusmetį iki atestacijos, pedagogas savo veiklą (žodžiu ir dalinai parengtą aplanką) pristato metodinės grupės susirinkime ir gauna metodinės grupės rekomendaciją, kurią pateikia atestacijos komisijos sekretoriui. Metodinėje grupėje pedagogas pristato savo veiklą bei mokinių pasiekimus.
	2. Prieš pusmetį, po metodinės grupės pritarimo arba nepritarimo, pedagogas savo veiklą (žodžiu ir dalinai parengtą aplanką) pristato mokyklos Metodinėje taryboje (dalyvauja kartu su savo mentoriumi).
	3. Metodinės tarybos protokolas (su atviro balsavimo rezultatais) pateikiamas mokyklos

atestacinės komisijos sekretorei.

## etapas

Mokytojo kvalifikacinė kategorija gali būti suteikiama mokytojui turinčiam ne mažesnį kaip 2 metų dalyko mokymo darbo stažą ir surinkus numatytus atestacijos veiklos rodiklius.

Vyresniojo mokytojo kvalifikacinė kategorija gali būti suteikiama mokytojui turinčiam ne mažesnį kaip 4 metų dalyko mokymo darbo stažą, galintį parodyti aukštesnius mokinių pasiekimus konkursuose, festivaliuose ir pateikti kitus veiklos rodiklius numatytus atestacijos nuostatuose.

Mokytojo metodininko kvalifikacinė kategorija gali būti suteikiama mokytojui turinčiam ne mažesnį kaip

5 metų dalyko mokymo darbo stažą, galintį parodyti aukštus mokinių pasiekimus konkursuose, festivaliuose, ryškią metodinę sklaidą mokykloje, mieste, respublikoje ir pateikti kitus veiklos rodiklius numatytus atestacijos nuostatuose.

Mokytojo eksperto kvalifikacinė kategorija gali būti suteikiama mokytojui turinčiam ne mažesnį kaip 6 metų dalyko mokymo darbo stažą, galintį parodyti aukštus mokinių pasiekimus konkursuose, festivaliuose, ryškią metodinę-ekspertinę veiklą už mokyklos ribų, respublikoje, užsienyje, yra išleidęs metodinį (-ius) leidinį (-ius), darbus, kurie aprobuoti (arba pateiktos rekomendacijos) aukštesnių švietimo institucijų ir pateikęs kitus veiklos rodiklius numatytus atestacijos nuostatuose.

**Mokytojams** (besiatestuojantiems pirmą kartą arba pakartotinai besiatestuojantiems, kurie įgyjo kvalifikacinę kategoriją iki 2008 lapkričio mėn) privalomi:

1. Valstybinės kalbos kultūros kursai – 22 val. (jei yra išklausyta studijų metu, įskaitoma pateikus įrodantį dokumentą).
2. Skaitmeninio raštingumo kursai – 80 val. (30 procentų kontaktinių ir 70 procentų savarankiško mokymosi). Išklausiusiems kompiuterinio raštingumo technologinę ir edukologinę dalis, šių kursų nereikia, o turintiems vieną jų (technologinę arba edukologinę), būtina išklausyti visą 80 valandų programą.
3. Specialiosios pedagogikos ir specialiosios psichologijos kursai – 60 val. (jei yra išklausyta studijų metu, įskaitoma pateikus įrodantį dokumentą).
4. Prašymas atestacinei komisijai, įtraukti mokytoją į perspektyvinę atestacijos programą.
5. 6, 8 ir 5 formos, pamokų planai.
6. Metodinės grupės rekomendacija.
7. Mokyklos Metodinės tarybos rekomendacija.

Baigusiam edukologijos ar su mokomuoju dalyku susijusias magistro studijas – nereikia pristatyti doku-

mentų (kursų pažymėjimų) nurodytų 1 ir 2 punktuose.

Pakartotinai besiatestuojantis reikia pristatyti specialiosios pedagogikos ir specialiosios psichologijos kursų

(60 val.) pažymėjimą (jei šių kursų nėra išklausęs atestuodamasis pirmą kartą).

**Koncertmeisteriams** (besiatestuojantis pirmą kartą arba pakartotinai besiatestuojantiems, kurie įgyjo kvalifikacinę kategoriją iki 2008 lapkričio mėn) privalomi:

1. Valstybinės kalbos kultūros kursai – 22 val. (jei yra išklausyta studijų metu, įskaitoma pateikus į- rodantį dokumentą).
2. Skaitmeninio raštingumo kursai – 80 val. (30 procentų kontaktinių ir 70 procentų savarankiško mokymosi). Išklausiusiems kompiuterinio raštingumo technologinę ir edukologinę dalis, šių kursų nereikia, o turintiems vieną jų (technologinę arba edukologinę), būtina išklausyti visą 80 valandų programą.
3. Specialiosios pedagogikos ir psichologijos kursų – NEREIKIA.
4. Prašymas atestacinei komisijai įtraukti mokytoją į atestacijos programą.
5. 6 ir 8 formos.
6. Metodinės grupės rekomendacija.
7. Mokyklos metodinės tarybos rekomendacija.

Baigusiam edukologijos ar su mokomuoju dalyku susijusias magistro studijas – nereikia pristatyti doku-

mentų (kursų pažymėjimų) nurodytų 1 ir 2 punktuose.

## etapas

**Mokytojams:**

**A**testacinės komisijos sekretoriui, ne vėliau kaip prieš dvi savaites, reikia pateikti praktinės veiklos vertinimą:

* 1. Pamokos vertinimo lentelės - 5 priedas (kiekvienas vertintojas stebi ne mažiau 4 pamokų. Tas pačias pamokas gali stebėti visi vertintojai). Pridedami pamokos planai.
	2. Mokytojo veiklos bei kompetencijos įsivertinimo ir vertinimo lentelė – 6 priedas (įsivertinimas ir vertinimas).
	3. Mokytojo kompetencijos įvertinimo lentelė – 8 priedas.
	4. Veiklos ir kompetencijos aplanką parengiame pagal 1 priedą (11 punktas).
	5. Veiklos ir kompetencijos aplanke pateikiama ne daugiau kaip trejų paskutinių metų veikla.
	6. Pateikiamas veiklos aplanko aprašymas.

# Koncertmeisteriams:

**A**testacinės komisijos sekretoriui, ne vėliau kaip prieš dvi savaites, reikia pateikti praktinės veiklos vertinimą:

1. Mokytojo veiklos bei kompetencijos įsivertinimo ir vertinimo lentelė – 6 priedas (įsivertinimas ir vertinimas).
2. Mokytojo kompetencijos įvertinimo lentelė – 8 priedas.
3. Pagal 1 priedą parengiame veiklos aplanką (11 punkto lentelė, išskyrus pirmosios veiklos sritis

1.1 ; 1.2; 1.3; 1.4 kriterijus. Vietoj jų žiūrime į 13 punktą – pateikti alternatyvūs keturi kriterijai

koncertmeisteriams).

1. Pateikiamas veiklos aplanko aprašymas.

## etapas

Vertinimas : pretenduojantiems įgyti mokytojo ar vyr. mokytojo kvalifikacinę kategoriją, praktinę veiklą vertina kuruojantis vadovas. Pageidautina pasitelkti ir mokytoją (gali būti ir kitos ugdymo įstaigos, to dalyko pareigybės) turintį ne žemesnę kaip vyr. mokytojo kvalifikacinę kategoriją.

Pretenduojantiems įgyti mokytojo metodininko kvalifikacinę kategorija praktinę veiklą vertina trijų vertintojų grupė: institucijos vadovas arba kuruojantis vadovas, steigėjo deleguoti kitos ugdymo įstaigos vadovas arba pavaduotojas ugdymui bei dalyko mokytojas, turintis ne žemesnę kaip mokytojo metodininko kvalifikacinę kategoriją.

Pretenduojantiems įgyti mokytojo eksperto kvalifikacinę kategorija praktinę veiklą vertina trijų vertintojų grupė: institucijos vadovas arba kuruojantis vadovas, steigėjo deleguotas atstovas (kitos ugdymo įstaigos vadovas arba pavaduotojas ugdymui), Nacionalinės švietimo agentūros deleguotas ekspertas.

Pakartotinai atestuotis aukštesnei kvalifikacinei kategorijai galima ne anksčiau kaip po dvejų metų nuo paskutinės atestacijos.